Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Tuhanded moslemid suundusid Jeruusalemma al-Aqsa mošeesse,
Templimäele, islamipüha Eid al-Adha puhul palvetama.
Peaminister Netanyahu teatas karmidest meetmetest
Palestiina kiviloopijate vastu.
Venemaa jõudude ja varustuse tõhustamine Süürias
tekitab Lääne riigijuhtides muret.
Tuhanded moslemid suundusid Templimäele Jeruusalemmas,
et al-Aqsa mošees islamipüha Eid al-Adha puhul palvetada.
Igaaastane islamipüha tähistab hadži rituaali lõppu.
Eid al-Adha ehk araabia keeles ohvripüha
on üks islamikalendri olulisemaid.
Moslemid meenutavad siis lugu,
mille järgi Aabraham tahtis pimedas usus Ismaeli ohverdada.
See on vastuolus piiblilooga,
mille järgi Aabraham tahtis Iisakit ohverdada.
4-päevasel pühal tapavad moslemid kogu regioonis lambaid, kitsi,
lehmi ja kaameleid.
Gazas mainis Hamasi juht Haniyeh viimatist vägivalda Templimäel.
Ta lubas jätkata võitlust
al-Aqsa mošee nn vabastamise eest.
Ükski maine vägi ei saa muuta arve Jeruusalemmas
ega regligioosseid, ajaloolisi, humanitaarseid ja poliitilisi fakte
Jeruusalemmas ja meie pühas al-Aqsa mošees.
Palestiinlaste ja Iisraeli julgeolekujõudude kokkupõrked
on viimasel ajal tihenenud.
Palestiinlased ja araabiamaad
on süüdistanud juudiriiki rikkumistes Templimäel,
kuna nõuavad palvetamise õigust mäel üksnes moslemitele.
Palestiinlaste väitel tahab Iisrael muuta pikaajalist status quod,
mille järgi mittemoslemitel on juurdepääs,
kuid puudub luba pühapaigas palvetada.
Iisrael aga väidab, et on pühendunud status quo säilitamisele,
kuid ei luba Palestiina mässajatel takistada juutidel mäge külastamast.
Et ära hoida vägivalla süvenemist,
teatas peaminister Netanyahu karmidest meetmetest
Palestiina kiviloopijatega tegelemiseks.
Mõne aja eest kiitis julgeolekukabinet ühehäälselt heaks meetmed
seoses meie võitlusega kivi-, tulepommi- ja raketiloopijate vastu.
Tahame muuta seniseid norme,
mille järgi Iisraelis võib loopida neid ohtlikke, mõrvarlikke objekte
ilma tagajärgedeta ja vastupanuta. See muutub.
Kuigi karmimad meetmed Palestiina kiviloopijate vastu
tekitavad rahvusvahelises kogukonnas tõenäoliselt muret,
nõuavad iisraellased Netanyahult ja Iisraeli julgeolekuaparaadilt
tegutsemist palestiinlaste tihenevate rünnakute tõttu
tsiviilelanike vastu.
Juulis kehtestas Iisraeli parlament karmimad karistused,
mis ulatuvad 20 vangistusaastani, neile, kes autosid kividega loobivad.
Palestiinlased olid enne seda Ida-Jeruusalemmas ja Läänekaldal
jätkuvalt proteste korraldanud.
Gazat valitseva islamirühmituse Hamasi juht õhutas Egiptust
lõpetama salakaubatunnelite uputamist,
mis ühendavad Palestiina sektorit Egiptuse Siinai poolsaarega.
Palestiinlaste sõnul
ujutasid Egiptuse väed eelmine nädal piirialused tunnelid üle,
et takistada põrandaalust kauba- ja relvavedu.
Kutsume oma vendi Egiptuses seda operatsiooni lõpetama.
See ei kahjusta üksnes keskkonda ja infrastruktuuri,
vaid ka Egiptuse kauast head mainet.
Egiptusel on käsil ulatuslik operatsioon
islamimässuliste mahasurumiseks Siinai poolsaarel.
Aktsiooni kaks peamist objekti on Islamiriigiga seotud rühmitus
ja Moslemivennaskond, mis on Hamasi katusorganisatsioon.
Egiptus on süüdistanud Hamasi
illegaalse Moslemivennaskonna aitamises.
Nii on Egiptuse võimud tõhustanud oma piirivalvet,
et takistada Hamasil regioonis vabalt opereerida.
Süüria konflikti teemal -
Briti välisministri Hammondi sõnul on selge,
et Süüria presidendil Assadil ei ole osa Süüria tulevikus
ja kui ta peakski üleminekuperioodiks ametisse jääma,
ei saa ta osaleda Süüria tulevases ülesehitamises.
Oleme selgeks teinud, et Assadil pole osa Süüria tulevikus.
Oleme valmis kaaluma tema rolli üleminekuperioodil,
kuni on selge, et selle lõpul ta lahkub ja laseb teistel uut Süüriat ehitada.
Hammondi avaldus kõlas vastava kohtumise eel
Prantsuse välisministri Fabiusi, Saksa välisministri Steinemeieri
ja EL välispoliitikajuhi Mogheriniga,
kus arutati Vene vägede kohalolu Süürias.
Steinmeieri sõnul tuleb sõdimine kiiresti lõpetada
ja ühendada erinevate regiooni jõudude seisukohad.
Peame leidma lähenemise, mis suudab ühendada
erinevate regioonaalsete jõudude huvid
ning loodan, et Saksamaa, Prantsusmaa ja Inglismaa
ning nende esindajad, pr Mogherini,
suudavad sellele protsessile kaasa aidata.
Pariisi kohtumine toimus pärast Washingtoni mureavaldust
Moskva toetuse suhtes Süüria presidendile Assadile,
kes peaks USA sõnul ametist lahkuma,
et teha ruumi muutusele.
USA Välisministeeriumi pressiesindaja sõnul on USA jätkuvalt mures,
et Vene vägede tõhustamine Süürias
on mõeldud pigem president Assadi toetamiseks
kui Islamiriigiga võitlemiseks.
Meil on jätkuvalt põhjendatud mure Venemaa kavatsuste suhtes Süürias.
Mitte kõik, mida nad sinna toovad, ei tekita usku,
et see on mõeldud vaid terroristide vastu võitlemiseks.
- Mida te silmas peate?
Viimaste andmete järgi ei kasuta ISIL lennukeid.
Nii et hävituslennukid ja õhk-õhk võime tekitavad küsimusi.
Kuna neil pole õhuväge, on vajadus maa-õhk tüüpi rakettide järele veider.
Valge Maja teatas eile,
et president Obama ja Venemaa president Putin
kohtuvad järgmine nädal New Yorgis ja arutavad ka Süüria kriisi.
IHS-i kaitse, julgeoleku- ja luureanalüütikud
avaldasid Latakia, Süüria presidendi kantsi lähedal Vahemere rannikul
tehtud satelliidifoto,
mis näitab 28 Vene armee hävitajat Bassel al-Assadi lennuvälja lennurajal.
Agentuuri teatel näitab 21.09 tehtud foto,
et Vene Õhujõud on saatnud Süüriasse võimsa õhusalga,
kuhu kuulub 12 SU-24 ja 12 SU-25 ründelennukit.
Raporti teatel on Venemaa suurendanud drastiliselt oma jõude
Latakiast lõunas asuvas õhubaasis
ja paigutanud sinna lahingulennukeid ja -helikoptereid
ning tanke ja kasarmuid.
Aitäh vaatamast!
Teatan ka kahetsusega
TV7 Iisraeli Uudiste produtsendi Yair Pinto ema surmast.
Avaldame talle Jeruusalemma tiimi poolt kaastunnet.
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri